cyanic-selkie/wikianc huggingface dataset:
ক্যাডেট কলেজ
পাকিস্তানে ক্যাডেট কলেজ প্রতিষ্ঠা
১৯৬০ সালে পূর্ব পাকিস্তান প্রাদেশিক সরকারের উদ্যোগে ঢাকায় রেসিডেন্সিয়াল মডেল স্কুল নামে একটি আবাসিক শিক্ষা প্রতিষ্ঠান স্থাপন করা হয়। এটি প্রতিষ্ঠায় অনেকাংশে ক্যাডেট কলেজের অনুকরণ করা হয়েছিল। এরই ধারাবাহিকতায় ১৯৭০ সালে কুমিল্লা, সিলেট, ময়মনসিংহ, বরিশাল, পাবনা ও রংপুর জেলায় রেসিডেন্সিয়াল মডেল স্কুল প্রতিষ্ঠা করা হয়। এগুলোর মধ্যে ময়মনসিংহ রেসিডেন্সিয়াল মডেল স্কুলটি কেবল মেয়েদের জন্য সংরক্ষিত করা হয়। ক্যাডেট কলেজ ও রেসিডেন্সিয়াল মডেল স্কুল দুটি একই ধারার আবিসিক শিক্ষা প্রতিষ্ঠান হরেও এদের মধ্যে কিছু মৌলিক পার্থক্য বিদ্যমান। ক্যাডেট কলেজ পরিচালনার দায়িত্ব অর্পিত থাকে সরাসরি সেনা বাহিনী সদর দপ্তরের উপর। কিন্তু দেশের অন্য সকল শিক্ষা প্রতিষ্ঠান পরিচালনার দায়িত্ব থাকে শিক্ষা মন্ত্রণালয়ের ওপর।
স্বাধীন বাংলাদেশে
১৯৭৩ সালে জাতীয় সংসদে ক্যাডেট কলেজ আইন পাস করা হয়। এর মাধ্যমে ক্যাডেট কলেজ কাউন্সিলকে সরাসরি প্রতিরক্ষা মন্ত্রণালয়ের তত্ত্বাবধানে আনা হয়। পুনর্বিন্যস্ত করা হয় গভর্নিং বডিসমূহ। প্রধানমন্ত্রীর প্রধান সচিবকে কাউন্সিলের চেয়ারম্যান করা হয়, গভর্নিং বডিসমূহের চেয়ারম্যান হন সামরিক বাহিনী উপ-প্রধান। তখন থেকে অনেকবার কাউন্সিল ও গভর্নিং বডিসমূহের চেয়ারম্যান পদে রদবদল হয়েছে, কিন্তু এর মৌলিক বৈশিষ্ট্যসমূহ একই রয়ে গেছে।
১৯৭৮ সাল থেকে পূর্বে প্রতিষ্ঠিত রেসিডেন্সিয়াল মডেল স্কুলগুলোতে ক্যাডেট কলেজে রুপান্তরের প্রক্রিয়া শুরু হয়। প্রথমে উক্ত বছরেই সিলেট ও রংপুরের রেসিডেন্সিয়াল মডেল স্কুল দুটিকে ক্যাডেট কলেজে রুপান্তরিত করা হয়। ১৯৮১ সালে বরিশাল ও পাবনা ক্যাডেট কলেজ প্রতিষ্ঠিত হয়। ১৯৮২ সালে ময়মনসিংহ রেসিডেন্সিয়ার মডেল স্কুলটিকে গার্লস ক্যাডেট কলেজে রুপান্তরিত করা হয়। ১৯৮৩ সালে কুমিল্লা রেসিডেন্সিয়ালটিও রুপান্তরিত হয়। এভাবে বাংলাদেশে সর্বমোট ক্যাডেট করেজের সংখ্যা দাঁড়ায় ১০ টিতে। অনেক দিন বাংলাদেশে ক্যাডেট কলেজের সংখ্যা এই ১০ টি-ই ছিল। ২০০৬ সালে সরকারের বিশেষ উদ্যোগে আরও দুইটি ক্যাডেট কলেজ প্রতিষ্ঠিত হয়, দুইটি কলেজই মেয়েদের জন্য সংরক্ষিত করা হয়েছে। এর একটি ফেনী জেলায় এবং অন্যটি জয়পুরহাট জেলায়। এর মধ্যে ৯ টি ছেলেদের, ৩ টি মেয়েদের জন্য সংরক্ষিত "ক্যাডেট কলেজ"।
দশরথ তিরকে
দশরথ তিরকে হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পূর্বে সারা ভারত ফরোয়ার্ড ব্লকের রাজনীতির সাথে যুক্ত থাকলেও ২০১৪ সালের ফেব্রুয়ারি মাসে তিনি সর্বভারতীয় তৃণমূল কংগ্রেসে যোগ দেন। ষোড়শ লোকসভা নির্বাচনে তিনি আলিপুরদুয়ার লোকসভা কেন্দ্রের লোকসভা সদস্য হিসেবে নির্বাচিত হয়েছিলেন। এর আগে তিনি টানা তিনবার পশ্চিমবঙ্গ বিধানসভায় কুমারগ্রাম বিধানসভা কেন্দ্রের বিধায়ক হিসেবে নির্বাচিত হয়েছিলেন।
চীনা চন্দ্রানুসন্ধান কর্মসূচি
চীনা চন্দ্রানুসন্ধান কর্মসূচি ( চুংকুও থান-ইউয়ে), যা চীনা চন্দ্রদেবী ছাং-ও-র নামে ছাং-ও প্রকল্প (, ছাং-ও কুংছেং) নামেও পরিচিত, চীনের জাতীয় মহাকাশ প্রশাসন দ্বারা পরিচালিত রোবটভিত্তিক (স্বয়ংক্রিয় যন্ত্রভিত্তিক) চন্দ্রানুসন্ধানের একটি চলমান ধারাবাহিক কর্মসূচি। কর্মসূচিটিতে চন্দ্র পরিক্রমকযান বা আবর্তক যান, অবতরক যান, পরিভ্রামক যান এবং নমুনা প্রত্যানয়নকারী মহাকাশযানসমূহের কর্মকাণ্ড অন্তর্ভুক্ত। এই যানগুলিকে চীনের নিজস্ব "দীর্ঘ পদযাত্রা" (ছাংচেং বা লংমার্চ) পরিবারের রকেটের সাহায্যে মহাকাশে উৎক্ষেপণ করা হয়। একটি দূরমিতি, অনুসরণ ও আদেশ ব্যবস্থা দ্বারা এই উৎক্ষেপণ ও উড্ডয়নগুলিকে পর্যবেক্ষণ করা হয়, যেটি বেইজিং নগরীতে অবস্থিত একটি ৫০ মিটার ব্যাসের অ্যান্টেনা এবং খুনমিং, সাংহাই ও উরুমছি নগরীতে অবস্থিত তিনটি ৪০ মিটার ব্যাসের অ্যান্টেনা ব্যবহার করে থাকে। অ্যান্টেনাগুলি একত্রে ৩০০০ কিলোমিটারের একটি "ভিএলবিআই" (অতিবৃহৎ ভূমিরেখা ব্যতিচারমিতি) অ্যান্টেনা গঠন করেছে। নিম্নমুখী সংযোগের উপাত্ত গ্রহণের জন্য একটি স্বত্বযুক্ত ভূ-প্রয়োগ ব্যবস্থা রয়েছে।
চীনা ভূবিজ্ঞানী ও রাসায়নিক মহাকাশবিজ্ঞানী ঔইয়াং সিইঊয়ান এ পর্যন্ত জানা চাঁদে মজুদ বিভিন্ন ধাতু যেমন টাইটেনিয়াম ও (পরমাণুকেন্দ্রের গলন বা ফিউশন প্রক্রিয়ার আদর্শ জ্বালানি হিসেবে) হিলিয়াম-৩ গ্যাসের ব্যবহারের পক্ষে মত দেওয়া প্রথম কয়েকজন বিজ্ঞানীদের মধ্যে একজন। তিনি বর্তমানে চীনের চন্দ্রানুসন্ধান কর্মসূচির প্রধান বিজ্ঞানী হিসেবে কাজ করছেন। এছাড়া বিজ্ঞানী সুন চিয়াওতুং প্রধান নকশাবিদ হিসেবে এবং সুন সেচৌ সহকারী মহানকশাবিদ হিসেবে নিযুক্ত আছেন। কর্মসূচির প্রধান পরিচালক হলেন লুয়ান এনচিয়ে।
কর্মসূচিটির প্রথম মহাকাশযানটি ছিল ছাং-ও ১ চন্দ্র পরিক্রমক যান বা আবর্তক যান। এটিকে ২০০৭ সালের ২৪শে অক্টোবর তারিখে চীনের শিছাং কৃত্রিম উপগ্রহ উৎক্ষেপণ কেন্দ্র থেকে উৎক্ষেপণ করা হয়। ছাং-ও ২ নামের দ্বিতীয় পরিক্রমক যানটিকে ২০১০ সালের ১লা অক্টোবর প্রেরণ করা হয়। এরপর ২০১৩ সালের ১লা ডিসেম্বর ছাং-ও ৩ অভিযানের মহাকাশযানটিকে উৎক্ষেপণ করা হয়, যাতে একটি অবতরক যান (ল্যান্ডার) ও একটি পরিভ্রামক যান (রোভার) অন্তর্ভুক্ত ছিল। যান দুইটি সফলভাবে ২০১৩ সালের ১৪ই ডিসেম্বর চন্দ্রপৃষ্ঠে সফলভাবে কোমল অবতরণ সম্পন্ন করে। এরপর ছাং-ও ৪ অভিযানের যানটিকে ২০১৮ সালের ৭ই ডিসেম্বর তারিখে চন্দ্রাভিমুখে উৎক্ষেপণ করা হয়; এটিতেও একটি অবতরক যান ও পরিভ্রামক যান ছিল। এগুলি ২০১৯ সালের ৩রা জানুয়ারি চাঁদের দূরবর্তী পার্শ্বে দক্ষিণ মেরু-আইটকেন অববাহিকা অঞ্চলে অবতরণ করে। ২০২০ সালের শেষ নাগাদ একটি নমুনা সংগ্রহ অভিযানের পরিকল্পনা করা হয়েছে, যার নাম ছাং-ও ৫।
চীনের চন্দ্রানুসন্ধান কর্মসূচির আনুষ্ঠানিক প্রতীকটির আকৃতি দেখতে চীনা অক্ষর -এর মতো, যার অর্থ "চাঁদ"। এই প্রতীকটিতে চীনা অক্ষরে লেখা চাঁদ অক্ষরটির কেন্দ্রে দুইটি মানব পদচিহ্ন অঙ্কিত আছে। এটি কর্মসূচিটির পরম লক্ষ্যকে নির্দেশ করছে, যা হল চাঁদে মানব অভিযানের পথ সুগম করা। চীনের জাতীয় মহাকাশ প্রশাসনের প্রধান চাং খচিয়েন ঘোষণা দেন যে চীন ২০৩০ সালের মধ্যে চাঁদের দক্ষিণ মেরুতে মহাকাশচারীদের অবতরণ ও চাঁদে একটি মহাকাশ বিরতিকেন্দ্র বা স্টেশন স্থাপনের পরিকল্পনা হাতে নিয়েছে।
অলিভার কান
অলিভার রলফ কান (জন্ম ১৫ জুন ১৯৬৯) একজন জার্মান গোলরক্ষক। কার্লস রুহে'র এসসি দলের পক্ষে তিনি পেশাদার খেলা শুরু করেন। ১৯৯৪ সালে তিনি বর্তমান ক্লাব বায়ার্ন মিউনিখে যোগ দেন। সাম্প্রতিককালের জার্মান খেলোয়াড়দের মধ্যে তিনিই সফলতম। দলের সাথে তিনি সাতটি জার্মান চ্যাম্পিয়নশিপ, পাঁচটি জার্মান কাপ, উয়েফা কাপ (১৯৯৬)। উয়েফা চ্যাম্পিয়নস লীগ ও ইন্টারকন্টিনেন্টাল কাল (দুটিই ২০০১ সালে) জিতেছেন। তার ব্যক্তিগত নৈপুণ্যের কারণে তিনি পরপর চারবার উয়েফা শ্রেষ্ঠ ইউরোপীয় গোলরক্ষক পুরস্কার এবং দুটি বর্ষসেরা জার্মান ফুটবলার পুরস্কার পেয়েছেন। ১৯৯৪ সাল থেকে ২০০৬ সাল পর্যন্ত তিনি জার্মানির পক্ষে খেলেছেন। ২০০২ সালের বিশ্বকাপে তিনি জার্মানির মূল গোলরক্ষক হিসেবে খেলেছেন এবং ব্যক্তিগত নৈপুণ্য দেখিয়ে গোল্ডেন বল পুরস্কারে ভূষিত হয়েছেন। কানকে প্রায়ই কিং কান এবং দ্য টাইটান নামে ডাকা হয়।
ব্যক্তি ও পারিবারিক জীবন
কান জার্মানির কার্লস্রুহে তে জন্মগ্রহণ করেন। মাধ্যমিক শিক্ষা সম্পন্ন করেন হেলমহোলট্‌জ জিমন্যাসিয়াম কার্লস্রুহে তে তারপর হেগেন বিশ্ববিদ্যালয়ে ভর্তি হন অর্থনীতি বিষয়ে পড়াশোনার জন্যে, কিন্তু পড়াশোনা শেষ করতে পারেননি। তার স্ত্রীর নাম ছিল সিমোনে,তাদের দুই সন্তান রয়েছে।২০০৯ সালে কান সিমোনের সাথে বিবাহ বিচ্ছেদের ঘোষণা দেন। কানের বাবা রোল্‌ফ কান সাবেক পেশাদার ফুটবল খেলোয়াড় ছিলেন।
মাহদি আল হুমাইদান
মাহদি ফয়সাল ইব্রাহিম আল হুমাইদান (مهدي فيصل حميدان‎, Mahdi Al-Humaidan; ১৯ মে ১৯৯৩; মাহদি আল হুমাইদান নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল খালিদিয়াহ এবং বাহরাইন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১৭–১৮ মৌসুমে, বাহরাইনী ক্লাব আল আহলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল আহলির হয়ে চার মৌসুম অতিবাহিত গোল করার পর ২০২১–২২ মৌসুমে তিনি আল খালিদিয়াহে যোগদান করেছেন।
মাহদি ২০১৮ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২৫ ম্যাচে ১টি গোল করেছেন।
প্রারম্ভিক জীবন
মাহদি ফয়সাল ইব্রাহিম আল হুমাইদান ১৯৯৩ সালের ১৯শে মে তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৮ সালের ১৯শে নভেম্বর তারিখে, ২৫ বছর ও ৬ মাস বয়সে, ডান পায়ে ফুটবল খেলায় পারদর্শী মাহদি ওমানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৬২তম মিনিটে আক্রমণভাগের খেলোয়াড় আব্দুল্লাহ ইউসুফের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ওমান ২–১ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে মাহদি সর্বমোট ৩ ম্যাচে ১টি গোল করেছেন।
৯৮৭
৯৮৭ গ্রেগরীয় বর্ষপঞ্জির একটি সাধারণ বছর।
প্রথম বিশ্বযুদ্ধ
থাম্ব|প্রথম বিশ্বযুদ্ধ: মোট জনসংখ্যার প্রতি সংঘবদ্ধ বাহিনী (%) প্রথম বিশ্বযুদ্ধ বা World War 1 বা বিশ্বযুদ্ধ-১ বা মহাযুুুুদ্ধ হিসাবে পরিচিত, একটি বৈশ্বিক যুদ্ধ যা ১৯১৪ সালের ২৮ জুলাই ইউরোপে শুরু হয় এবং ১১ নভেম্বর ১৯১৮ পর্যন্ত স্থায়ী ছিল। ৬ কোটি ইউরোপীয়সহ আরো ৭ কোটি সামরিক বাহিনীর সদস্য ইতিহাসের অন্যতম বৃহত্তম এই যুদ্ধে একত্রিত হয়। এটি ছিল ইতিহাসের সবচেয়ে ভয়াবহ সংঘাতের একটি এবং এর ফলে পরবর্তী সময়ে এর সাথে যুক্ত দেশগুলোর রাজনীতিতে বিরাট পরিবর্তন হয়। অনেক দেশে এটি বিপ্লবেরও সূচনা করে।
১৯১৪ সালের ১৮ জুন বসনিরাজধানী সারায়েভো শহরে অস্ট্রিয়ার যুবরাজ আর্চডিউক ফ্রাঞ্জ ফার্দিনান্দ এক সার্বের গুলিতে নিহত হন। অস্ট্রিয়া-হাঙ্গেরি এই হত্যাকাণ্ডের জন্য সার্বিয়াকে দায়ী করে এবং ওই বছরের ২৮ জুলাই সার্বিয়ার বিরুদ্ধে যুদ্ধ ঘোষণা করে। এ যুদ্ধে দু'দেশের বন্ধু রাষ্ট্রগুলো ধীরে ধীরে জড়িয়ে পড়ে। এতে যোগ দিয়েছিল সে সময়ের অর্থনৈতিকভাবে শক্তিশালী সকল দেশ। এভাবে প্রথম বিশ্বযুদ্ধের (১৯১৪-১৯১৮) সূচনা হয়। তবে অস্ট্রিয়ার যুবরাজের হত্যাকাণ্ডই প্রথম বিশ্বযুদ্ধের একমাত্র কারণ ছিল না। উনিশ শতকে শিল্পে বিপ্লবের কারণে সহজে কাঁচামাল সংগ্রহ এবং তৈরি পণ্য বিক্রির জন্য উপনিবেশ স্থাপনে প্রতিযোগিতা এবং আগের দ্বন্দ্ব-সংঘাত ইত্যাদিও প্রথম বিশ্ব যুদ্ধের কারণ। প্রথম বিশ্বযুদ্ধে একপক্ষে ছিল উসমানীয় সাম্রাজ্য, অস্ট্রিয়া-হাঙ্গেরি, জার্মানি ও বুলগেরিয়া। যাদের বলা হতো কেন্দ্রীয় শক্তি। আর অপরপক্ষে ছিল সার্বিয়া, রাশিয়া, যুক্তরাজ্য, ফ্রান্স, জাপান, ইতালি, রুমানিয়া ও মার্কিন যুক্তরাষ্ট্র। যাদের বলা হতো মিত্রশক্তি।
খরচ
এই মহাযুদ্ধে প্রায় ১৮৬ বিলিয়ন মার্কিন ডলার প্রত্যক্ষ ও ১৫১ বিলিয়ন মার্কিন ডলার পরোক্ষ খরচ হয়। যা ইতঃপূর্বে ঘটিত যেকোনো যুদ্ধব্যয়ের চেয়ে অনেক বেশি ছিল।
যুদ্ধের ফলাফল
প্রথম বিশ্বযুদ্ধে ৯০ লক্ষ যোদ্ধা ও ১ কোটি ২০ লক্ষ নিরীহ মানুষ নিহত হয়। প্রায় এককোটি সৈন্য এবং ২ কোটি ১০ লক্ষ সাধারণ মানুষ আহত হয়, এদের মধ্যে যুক্তরাষ্ট্রের ছিল এক লক্ষ ষোল হাজার পাঁচশত ষোল জন। চারটি সাম্রাজ্যের পতন ঘটে। রোমানভ সাম্রাজ্য বা রুশ সাম্রাজ্য ১৯১৭ সালে, জার্মান ও অস্ট্রো-হাঙ্গেরীয় সাম্রাজ্য ১৯১৮ সালে এবং উসমানীয় সাম্রাজ্য ১৯২২ সালে। অস্ট্রিয়া, চেকোস্লোভাকিয়া, এস্তোনিয়া, হাঙ্গেরি, লাটভিয়া, লিথুয়ানিয়া এবং তুরস্ক স্বাধীন রাষ্ট্র হিসেবে গড়ে ওঠে। উসমানীয় সাম্রাজ্যের অধীনে থাকা অধিকাংশ আরব এলাকা ব্রিটিশ ও ফরাসি সাম্রাজ্যের অধীনে আসে। ১৯১৭ সালে বলশেভিকরা রাশিয়ার এবং ১৯২২ সালে ফ্যাসিবাদীরা ইতালির ক্ষমতায় আরোহণ করে। এ যুদ্ধের অন্য ফল হলো: ইনফ্লুয়েঞ্জায় বিশ্বব্যাপী ৫ কোটি মানুষের মৃত্যু হয়।
৯৮৮
৯৮৮ গ্রেগরীয় বর্ষপঞ্জির একটি অধিবর্ষ।
নোবডি (২০২১-এর চলচ্চিত্র)
নোবডি ২০২১ সালের একটি আমেরিকান অ্যাকশন থ্রিলার ফিল্ম যা পরিচালনা করেছেন ইলিয়া নাইশুলার এবং লিখেছেন ডেরেক কোলস্টাড। চলচ্চিত্রটিতে অভিনয় করেছেন বব ওডেনকার্ক, কনি নিলসেন, আরজেডএ, ক্রিস্টোফার লয়েড, এবং আলেক্সি সেরেব্রায়াকভ। চলচ্চিত্রটি একজন উদাস ব্যক্তির দৈনন্দিন জীবন দিয়ে শুরু হয় এবং ধীরে ধীরে কাহিনী সামনের দিকে অগ্রসর হতে থাকে। এভাবে হটাৎ একদিন তার বাড়ি লুট হয় যার ফলশ্রুতিতে তিনি তার পূর্বের বিপজ্জনক জীবনে ফিরে আসেন। ফলস্বরূপ তিনি ভয়াবহ একজন ড্রাগ লর্ডের টার্গেটে পরিণত হন। ওডেনকার্ক এবং ডেভিড লিচ চলচ্চিত্রটির অন্যতম দুইজন প্রযোজক।
মার্কিন যুক্তরাষ্ট্রের প্রেক্ষাগৃহের জন্য ইউনিভার্সাল পিকচার্স ২০২১ এর ২৬ শে মার্চ এবং পরবর্তীতে যুক্তরাজ্যের প্রেক্ষাগৃহের জন্য একই বছরের ৯ জুন সীমিত একটা সংস্করণে নোবডি মুক্তি দেয়। চলচ্চিত্রটি বিশ্বব্যাপী $৫৬ মিলিয়নেরও বেশি আয় করেছে এবং সমালোচকদের কাছ থেকে ইতিবাচক মূল্যায়ন পেয়েছে। তারা মূলত অ্যাকশন এবং ওডেনকার্কের অভিনয়ের প্রশংসা করেছে।
কাহিনীসংক্ষেপ
যখন হাচ ম্যানসেলের বাড়িতে দুজন ছিঁচকে চোর চুরি করতে আসে তখন ধীরে ধীরে সে তার চরিত্রের আসল রূপ প্রকাশ করতে শুরু করে, যা পরবর্তীতে কাকতালীয়ভাবে তাকে একজন রাশিয়ান গ্যাংস্টারের সাথে রক্তক্ষয়ী যুদ্ধের দিকে ঠেলে দেয়।
[বিঃদ্রঃ মুভিটি অনেকের জন্য স্পয়লার হয়ে যেতে পারে বিধায় পুরো কাহিনীটি এখানে বলে দেয়া হয়নি, শুধুমাত্র গল্পের সারাংশটুকু লেখা হয়েছে।]
শ্রেষ্ঠাংশে
এছাড়াও ড্যানিয়েল বার্নহার্ট এবং অ্যালাইন মুসি বাসে রাশিয়ান গুন্ডাদের চরিত্রে অভিনয় করেছেন।
প্রযোজনা
২০১৮ সালের জানুয়ারিতে ঘোষণা করা হয় যে বব ওডেনকার্ক মূল চরিত্রে, ইলিয়া নাইশুলার পরিচালক এবং ডেরেক কোলস্টাড চিত্রনাট্যকর হিসেবে চলচ্চিত্রটির সঙ্গে যুক্ত হয়েছেন। ওডেনকার্ক ডেভিড লিচের সাথে চলচ্চিত্রটির প্রযোজক হিসেবেও কাজ করেছেন। কোলস্টাড এই ফিল্মে মার্ক এস ফিশার, অ্যানি মার্টার এবং টোবে ম্যাগুয়ারের সাথে একজন নির্বাহী প্রযোজক হিসাবেও কাজ করেছেন। ছবিটি বিতরণের কথা ছিল এসটিএক্স এন্টারটেইনমেন্ট-এর। কিন্তু এপ্রিল ২০১৯-এ, ইউনিভার্সাল পিকচার্স এসটিএক্স থেকে ফিল্মটির বিতরণের স্বত্ব অধিগ্রহণ করে নেয়। অক্টোবর ২০১৯-এ, কনি নিলসেন এবং ক্রিস্টোফার লয়েড ফিল্মের দুটি ভিন্ন চরিত্রে যোগ দেন।
২০১৯ সালের সেপ্টেম্বরে লস অ্যাঞ্জেলেসে মূল চিত্রগ্রহণ শুরু হয়। অক্টোবর ২০১৯-এ কানাডার উইনিপেগে পুনরায় চিত্র গৃহিত হয়। চিত্রগ্রহণ ৩৪ দিন স্থায়ী হয়েছিল।
প্রেক্ষাগৃহে
মার্কিন যুক্তরাষ্ট্রের প্রেক্ষাগৃহগুলোতে নোবডি মুক্তি পাওয়ার কথা ছিল ১৪ আগস্ট, ২০২০-এ। কোভিড-১৯ অতিমারীর কারণে বারবার মুক্তির দিনক্ষণ পেছাতে পেছাতে ছবিটি শেষ পর্যন্ত ২৬ মার্চ, ২০২১-এ প্রেক্ষাগৃহে মুক্তি পায়। অপরদিকে যুক্তরাজ্যে ছবিটি ৯ জুন, ২০২১-এ মুক্তি পায়।
হোম মিডিয়া
চলচ্চিত্রটি ১৫ এপ্রিল, ২০২১-এ প্রিমিয়াম ভিডিও-অন-ডিমান্ডের মাধ্যমে ডিজিটালভাবে মুক্তি পায়। ডিজিটাল সংস্করণ ৮ জুন, ২০২১-এ এবং ডিভিডি ও ব্লু-রে সংস্করণটি একই বছরের ২২ জুন প্রকাশিত হয়। এটি ২১ জানুয়ারী, ২০২২ তারিখ হতে HBO Max এ দেখা যাবে।
সমালোচনামূলক প্রতিক্রিয়া
মুভি রিভিউ করার জনপ্রিয় সাইট রটেন টমেটোসের রিপোর্ট অনুযায়ী ২৭০ জন সমালোচকদের মধ্যে ৮৪% সমালোচক ফিল্মটিকে একটি ইতিবাচক রেটিং দিয়েছেন, যার গড় রেটিং ৭.৫/১০। ওয়েবসাইটের সমালোচকদের সর্বসম্মতিতে লেখা হয়েছে: "নোবডি এই ঘরানার ফিল্মের জন্য নতুন কোনো মাইলফলক স্থাপন করতে পারেনি, কিন্তু এই দৃশ্যত ভয়াবহ থ্রিলারটি পূর্বের কিছু চিন্তাধারা বা দৃষ্টিভঙ্গিকে একেবারে ভেঙে গুড়িয়ে দিয়েছে তা নিশ্চিত – সবই প্রমাণ করে যে একজন অ্যাকশন স্টারের যে গুণাবলি প্রয়োজন তার সবটাই বব ওডেনকার্কের রয়েছে৷ " মেটাক্রিটিক-এ ৪৩ জন সমালোচকের উপর ভিত্তি করে ফিল্মটির গড় স্কোর হয়েছে ৬৪/১০০, যা "সাধারণত ফিল্মটির অনুকূল রেটিং" নির্দেশ করে।
ভবিষ্যৎ
২০২১ সালের মার্চ মাসে, ডেরেক কোলস্টাড বলেছিলেন যে জন উইক ফ্র্যাঞ্চাইজি এবং নোবডি যথাক্রমে লায়ন্সগেট এবং ইউনিভার্সাল তৈরি করলেও এদের মধ্যে ক্রসওভারের সম্ভাবনা রয়েছে। উভয়ই (জন উইক ফ্র্যাঞ্চাইজি এবং নোবডি) কোলস্টাড নিজে তৈরি করেছিলেন এবং লিচ প্রযোজনা করেছিলেন যিনি আবার নোবডির সহ-প্রযোজক কেলি ম্যাককর্মিকের স্বামীও বটে। এটি করা হবে ছোট ও সূক্ষ্ম রেফারেন্স বা ইস্টার এগের (মুভির অপ্রত্যাশিত চমকপ্রদ অংশ) মাধ্যমে, কোনো ফ্র্যাঞ্চাইজি বা বিশাল সিনেম্যাটিক ইউনিভার্সের মাধ্যমে নয়। সেই মাসের শেষের দিকে, পরিচালক ইলিয়া নাইশুলার এক ইন্টার্ভিউতে সম্ভাব্য ক্রসওভার সম্পর্কে মন্তব্য করেছিলেন, চলচ্চিত্রগুলি যে ভিন্ন দুটি স্টুডিও তৈরি করেছে তা তিনি সবাইকে মনে করিয়ে দিয়ে বলেছিলেন, "আমি এটাই বলব যে সবই সম্ভব। অদ্ভুত জিনিস আগে পরে কখনো না কখনো ঠিকই ঘটে। আর হ্যাঁ, অপ্রত্যাশিত জিনিস অবশ্যই ঘটেছে।" ২০২১ সালের জুনে, খবর পাওয়া গিয়েছিল যে কোলস্টাড মুভির সিক্যুয়াল লেখা নিয়ে কাজ করছিলেন, যদিও স্টুডিও হতে এখনও পর্যন্ত এর সিক্যুয়াল নিয়ে কাজ করার কোনো অনুমতি আসেনি।
ব্রান্ডেনবুর্গ
ব্রান্ডেনবুর্গ (Brandenburg, ; Brandenburgia) জার্মানির ১৬টি রাজ্যের অন্যতম। এই রাজ্যের রাজধানী পোট্সডাম। ব্রান্ডেনবুর্গ জার্মানি পূর্বাঞ্চলে অবস্থিত। এটি ১৯৯০ সালে পশ্চিম জার্মানি ও পূর্ব জার্মানি একত্রীকরণের দ্বারা দ্বিতীয়বারের মত রাজ্যের মর্যাদা লাভ করে। ব্রান্ডেনবুর্গের গা ঘেষে জার্মানির রাজধানী ও অন্যতম রাজ্য বার্লিন অবস্থিত। ব্রান্ডেনবুর্গের উদ্ভব ঘটে মধ্যযুগে। পরবর্তিতে এটি প্রুশিয়ার রাজধানী হয়।
ইতিহাস
মধ্যযুগের শেষের দিকে এবং আধুনিক সভ্যতার শুরুতে ব্রান্ডেনবুর্গ পুণ্য রোমান সারমাজ্যের এবং প্রুশিয়ার অন্যতম রাজ্য ছিল। ১৪১৫ সাল থেকে হোহেনজুলার্ন এর শাসক ছিলেন। ব্রান্ডেনবুর্গেই ভবিষ্যৎ জার্মানির রাজধানী বার্লিন অবস্থিত ছিল। ১৬১৮ সালে ব্রান্ডেনবুর্গ মার্গাভ্রিয়েট এবং প্রুশিয়া ডুচি সমন্বয়ে ব্রান্ডেনবুর্গ-প্রুশিয়া গঠিত হয়। ১৭০১ সালে ব্রান্ডেনবুর্গ-প্রুশিয়াকে উন্নীত করে কিংডম অফ প্রুশিয়া বা প্রুশিয়া রাজ্য গঠন করা হয়।
১৫৩৯ সালে ব্রান্ডেনবুর্গ প্রোটেসট্যান্ট সংস্কারের কারণে প্রোটেসট্যান্টিজম ভাবাপন্ন রাজ্যে পরিণত হয়। ষষ্ঠদশ শতাব্দীতে এলবে, হ্যাফেল এবং স্প্রি নদী দিয়ে এসব অঞ্চলে ব্যবসা-বাণিজ্যের উন্নতি ঘটে। হোহেনজুলার্নরা এসময় রিনেল্যান্ড, ভেস্টফালিয়া ইত্যাদি অধিকারের মাধ্যমে তাদের রাজ্য বিস্তৃত করে। ফলে ব্রান্ডেনবুর্গ-প্রুশিয়া নামের একটি স্বতন্ত্র রাষ্ট্র গঠিত হয়। স্বতন্ত্র দেশ হলেও ব্রান্ডেনবুর্গ-প্রুশিয়া ত্রিশ বছরের যুদ্ধে নিজেকে শত্রুর সাথে মোকাবেলা করার মত শক্তিশালী ছিল না। ত্রিশ বছরের যুদ্ধের শেষে ব্রান্ডেনবুর্গের শাসকগণ রাজ্যের সীমানা অনেকদূর পর্যন্ত বিস্তৃত করে। সেইসাথে তাদের ক্ষমতাও বৃদ্ধি পায়। এদের মধ্যে ফ্রেডরিখ উইলিয়াম তাঁর একান্ত চেষ্টায় এক্ষেত্রে উল্লেখযোগ্য অবদান রাখেন। তিনি রাজ্য প্রাসাদকে পোটসডামে স্থানান্তর করেন।
১৯৫২ সালে পূর্ব জার্মান সরকার ব্রান্ডেনবুর্গকে ডিসট্রিক্টে ভাগ করে। ব্র্যেন্ডেনবুর্গের বেশির ভাগ অংশ পোটসডাম, ফ্রাঙ্কফুর্ট বা কোটবুস-এ পড়ে। কিন্তু ব্রান্ডেনবুর্গের সাবেক প্রদেশগুলো শ্ভেরিন, নয়ব্রান্ডেনবুর্গ এবং মেগডিবুর্গে পড়ে। পূর্ব জার্মানি জ্বালানির উৎস হিসেবে লিগনাইটের উপর নির্ভর করত। এই লিগনাইটের অনেক খনি ছিল দক্ষিণ-পূর্ব ব্রান্ডেনবুর্গে। তাই বার্লিনকে ঘিরে ব্রান্ডেনবুর্গের এই অংশে গড়ে উঠা শিল্পাঞ্চল ছিল পূর্ব জার্মানির অর্থনীতির একটি গুরুত্বপূর্ণ দিক। অপরদিকে ব্রান্ডেনবুর্গের গ্রামাঞ্চল শিল্প-কারখানা তেমন গড়ে উঠেনি, এই জায়গাগুলো প্রধানত কৃষিনির্ভর।
ধর্ম
ব্রান্ডেনবুর্গের ১৭.১% মানুষ জার্মানির এভ্যাঞ্জেলিকাল চার্চ অনুসরণ করে। ৩.১% মানুষ রোমান ক্যাথলিক। অবশিষত ৭৯.৮% মানুষের মধ্যে অধিকাংশ খ্রিস্টান ব্যতীত অন্যান্য ধর্ম পালন করে বা কোন ধর্মেই বিশ্বাসী না। বার্লিন বা জার্মানির অন্যান্য জায়গার তুলনায় এখানে মুসলমান অধিবাসীড় সংখ্যা কম।
উর্ফি জাবেদ
ব্যক্তিগত জীবন
উরফি জাবেদ ১৯৯৮ সালের ১৫ই অক্টোবরে ভারতের উত্তরপ্রদেশ রাজ্যের লখনউতে জন্মগ্রহণ করেন। তিনি লখনউয়ের নাম করা বিদ্যালয় সিটি মন্টেসরি স্কুল থেকে তার স্কুল জীবন সমাপ্ত করেন। তিনি অ্যামিটি বিশ্ববিদ্যালয়, লখনউয়ে থেকে গণযোগাযোগে স্নাতক করেন।
কর্মজীবন
২০১৬ সালে, উর্ফি জাভেদ সনি টিভির বড় ভাইয়া কি দুলহানিয়া-তে অবনী চরিত্রে অভিনয় করে নজর কাড়েন। ২০১৬ থেকে ২০১৭ পর্যন্ত, তিনি স্টার প্লাস চ্যানেলের চন্দ্র নন্দিনীতে ছায়ার চরিত্রে অভিনয় করেন। তারপর, তিনি স্টার প্লাসেরই মেরি দুর্গা সিরিজে আরতির চরিত্রে অভিনয় করেন।
তিনি, ২০১৮ সালে সাব টিভির সাত ফেরো কি হেরা ফেরিতে কামিনী জোশীর চরিত্রে, কালারস টিভির বেপান্না সিরিজে বেলা কপুররের চরিত্রে, স্টার ভারতের জিজি মা সিরিজে পিয়ালীর চরিত্রে এবং অ্যান্ডটিভিতে দয়ানে নন্দিনীর চরিত্রে অভিনয় করেন।
তিনি, ২০২০ সালে ইয়ে রিস্তা কেয়া কেহলাতা হ্যায়-তে শিবানী ভাটিয়ার চরিত্রে অভিনয় করেন। তিনি, তারপর কসৌটি জিন্দেগি কে-তে তানিশা চক্রবর্তীর চরিত্রে অভিনয় করেন।
৯৮৯
৯৮৯ গ্রেগরীয় বর্ষপঞ্জির একটি সাধারণ বছর।
বীণা অ্যান্টনি
বীনা অ্যান্টনি হলেন একজন ভারতীয় অভিনেত্রী যিনি মুলত মালয়ালম চলচ্চিত্র এবং টেলিভিশনে অভিনয় করেন। তিনি তার কর্মজীবনে প্রধানত সহায়ক ভূমিকায় অভিনয় করেছেন। পরবর্তীকালে তিনি টেলিভিশন সিরিয়ালেও  অভিনয় করেছেন। তার উল্লেখনীয় কাজের মধ্যে রয়েছে ওমানাথিঙ্কলপক্ষী, মায়াসীথা, এন্তে মনসাপুত্রী, অটোগ্রাফ এবং তপস্যা।
জীবনের প্রথমার্ধ
বীনা অ্যান্টনি কেরালের এর্নাকুলামে জন্মগ্রহন করেছিলেন। তিনি ছিলেন তার পিতা এবং মাতা অ্যান্টনি এবং লিলির দ্বিতীয় এবং কনিষ্ঠ কন্যা। তিনি তার প্যারিশ চার্চ, আওয়ার লেডি অফ ইম্যাকুলেট কনসেপশন চার্চে (মঞ্জুম্মেল পল্লী) বেশ সক্রিয় ছিলেন।
অভিনয় জীবন
বীনা অ্যান্টনি ১৯৮৬ সালে মালয়ালম সিনেমা ওন্নু মুথাল পূজাম ভারে -তে শিশুশিল্পী হিসাবে অভিনয় করেছিলেন। তিনি ১৯৯১ সালে কানালকট্টু চলচ্চিত্রের মাধ্যমে আনুষ্ঠানিকভাবে তিনি তার অভিনয় জীবন শুরু করেন।
বীনা অ্যান্টনি ১৯৯০ এর দশকের মাঝামাঝি পর্যন্ত বেশ কয়েকটি জনপ্রিয় দূরদর্শন ধারাবাহিকে অভিনয় করেছিলেন। জনপ্রিয় ধারাবাহিক ওরু কুদায়ুম কুঞ্জু পেঙ্গালুম -এ তার অভিনয় তাকে আরও খ্যাতি এনে দেয়। তার অভিনীত তৎকালীন কিছু জনপ্রিয় মালয়ালম টিভি ধারাবাহিক হল, এন্টে মানসাপুত্রি (এশিয়ানেট), আম্মাক্কিলি (এশিয়ানেট), ইন্দ্রনীলম (অমৃতা টিভি), অটোগ্রাফ (এশিয়ানেট), আলিপ্পাজহম, নিরাক্কুতু, চারুলথা (সূর্য টিভি), ওম্মানাথিংগালপক্ষী, শ্রী আয়াপ্পানুম ইনাভারুম, কুঞ্জলিমরিক্কিয়ার, এন্টে আলফোনসাম্মা, মায়াসীথা, প্রজাপতি, অর্ধচন্দ্রান্তে রাত্রি, অভিনেত্রী, অমলা, সরয়ু (সূর্য টিভি), প্রাণায়ম এবং কস্তুরিমন (এশিয়ানেট)।
১৯৯১ থেকে সাল থেকে তিনি অগনিত মালয়ালম চলচিত্রে অভিনয় করেছেন। ১৯৯১ সালে তার মালয়ালম সিনেমা জগতে আত্মপ্রকাশকালে তিনি গডফাদার, কিলুকামপেট্টি,কুডিকাজচা, নেটিপট্টম, কনলক্কাত্তু ইত্যাদি জনপ্রিয় সিনেমায় অভিনয় করেছেন। তার অভিনীত কয়েকটি উল্লেখযোগ্য ছবি হল, অধরম(১৯৯২), মহানগরম(১৯৯২), আগ্নেয়ম(১৯৯৩), বরম(১৯৯৩), ভাগ্যবান(১৯৯৪), অগ্নিদেবন(১৯৯৫), উদ্যানপালকন(১৯৯৬), নক্ষত্রথরত্তু(১৯৯৮), কার্যস্থান(২০১০), ভাবল মুথাল ভেলি ভারে(২০১৫) ইত্যাদি।
হডসনের বন্দুক (চলচ্চিত্র)
হডসনের বন্দুক ২০২২ সালে মুক্তিপ্রাপ্ত একটি বাংলাদেশী রহস্য-রোমাঞ্চ-অভিযান চলচ্চিত্র। রাফকাট ফিল্মসের প্রযোজনায় চলচ্চিত্রটির পরিচালনা করেছেন প্রশান্ত অধিকারী। সৈয়দ শামসুল হকের একই নামের কিশোর উপন্যাস অবলম্বনে চিত্রনাট্য লিখেছেন প্রশান্ত অধিকারী ও আলি আশরাফ আকনজি রিয়েল। চলচ্চিত্রটির মূল তিন চরিত্র শখের গোয়েন্দা ও চিত্রশিল্পী নয়ন মামা ও তার ভাগ্নি/সহকারী ঝিনুকের চরিত্রে রূপদান করেছেন লুৎফর রহমান জর্জ ও মৌসুমী হামিদ এবং হডসনের নাম ভূমিকায় অভিনয় করেছেন মাজিদ শিখালিভ। বাংলাদেশের চা বাগানে থাকা সিপাহী বিদ্রোহে র সময়ে ব্যবহৃত একটি পুরনো বন্দুক লন্ডনে পাচার ঠেকাতে দুজন শখের গোয়েন্দার অভিযান নিয়ে চলচ্চিত্রটির গল্প বর্ণিত হয়েছে। ২০১৪ হতে ২০১৭ পর্যন্ত ধাপে ধাপে এটির নির্মাণ চলে। ছবি নির্মার্ণে আর্থিক সংকট ও কারিগরি সমস্যা হয়েছিল। চলচ্চিত্রে তিনটি গান ব্যবহার করা হয়েছে। নির্মাণযজ্ঞ শুরুর ৯ বছর পর চলচ্চিত্রটি ২০২২ সালের ২ ডিসেম্বর বাংলাদেশের ১০টি প্রেক্ষাগৃহে মুক্তি পায়। মুক্তির পর এটি একজন সমালোচক হতে মিশ্র প্রতিক্রিয়া পায়।
কুশীলব
শ্রেষ্ঠাংশের শিল্পীরা-
প্রযোজনা
হডসনের বন্দুক ২০১১ সালে বাংলাদেশ সরকার হতে নির্মাণের জন্য অনুদান প্রাপ্ত ৬টি চলচ্চিত্রের অন্যতম। সরকার এ ছবিতে ৩৫ লাখ টাকা অর্থায়ন করে। পরিচালক হিসেবে এটি প্রশান্ত অধিকারীর অভিষেক চলচ্চিত্র। অধিকারী ও আলি আশরাফ আকনজি রিয়েল যৌথভাবে সৈয়দ শামসুল হকের একই নামের উপন্যাস অবলম্বনে চিত্রনাট্য রচনা করেন। হুমায়ুন ফরীদিকে ভাবনায় রেখে নয়ন মামা'র চরিত্র লেখা হয়েছিল। চিত্রগ্রহণ শুরুর আগেই তার মৃত্যু হয়। পরবর্তীতে নয়নের চরিত্রে অভিনয়ের জন্য নাসিরউদ্দীন শাহ, সব্যসাচী চক্রবর্তী, ও অঞ্জন দত্ত প্রস্তাব দেয়া হয়েছিল। প্রাথমিক চিত্রগ্রহণে মিশা সওদাগর অংশ নিলেও পরে তার অভিনীত অংশ বাদ দেয়া হয়। ২০১৪ সালে চিত্রগ্রহণ শুরু হয়। ৩৪ কার্যদিবসে চিত্রগ্রহণের পরিকল্পনা ছিল। অর্থসংকট, ফুটেজ হারিয়ে যাওয়ার মত পরিস্থিতির কারণে ধাপে ধাপে চলচ্চিত্রায়ন সম্পন্ন হয়। মোহাম্মদ আরিফুজ্জামান ও সাহিল রনির চিত্রগ্রহণে এফডিসি, ঢাকার ধানমন্ডি, মুন্সীগঞ্জ, মৌলভীবাজার, সিলেট, শ্রীমঙ্গল, জাফলংসহ বিভিন্ন স্থানে দৃশ্য ধারণ করা হয়। চিত্রগ্রহণে তিন বছর লাগে। চিত্রগ্রহণের পর ছবির সংশোধন ও সংস্কার করা হয়। অনুদানের পাশাপাশি অধিকারীর নিজের আঁকা চিত্রকর্মের বিক্রয়লব্ধ অর্থসহ আরো ৫ লাখ টাকা বিনিয়োগ ছিল।
হডসনের বন্দুকে ব্যবহারের জন্য ১৩টি গান লেখা, সঙ্গীতায়োজন ও ধারণ করা হয়েছিল। টুএজি স্টুডিওতে ইফিতেখার ইফতির শব্দ ধারণ ও সম্পাদনায় গানগুলির ধারণ করা হয়েছিল। চূড়ান্ত সম্পাদনায় বাছাই করা তিনটি গান ব্যবহার হয়েছে। ২০২২ সালের ১৭ নভেম্বর রাফকাট ফিল্মস এই ছবির 'রাতের ফেরিওয়ালা' শিরোনামের একটি গান ইউটিউবে প্রকাশ করে। ব্লুজ ধাচের গানটি প্রশান্তর রচনায় এবং প্রবর রিপনের কন্ঠে প্রকাশিত হয়েছে। এছাড়াও "আমি পাখি নই তবু আমি উড়ে যাব তোর কাছে" শিরোনামের আরেকটি গান আছে।
মুক্তি
হডসনের বন্দুক ২০১৩ সালে মুক্তির জন্য পরিকল্পিত ছিল। ধাপে ধাপে দীর্ঘসময় নিয়ে নির্মাণের পর ২০২১ সালের এপ্রিলে এটি বাংলাদেশ চলচ্চিত্র সেন্সর বোর্ড হতে প্রদর্শনের অনুমতি পায়। সংবাদ সম্মেলন, পোস্টার ও ট্রেলার এবং ছবির শিল্পীদের সামাজিক মাধ্যমে ছবির প্রচার চলে। ২০২২ সালের নভেম্বরে মুক্তির ঘোষণা আসে। একই বছর ২ ডিসেম্বর বাংলাদেশের ১০টি প্রেক্ষাগৃহে মুক্তি পায়। ২০২৩ সালের ইদুল আযহার সময় ছবিটি টেলিভিশনের দর্শকদের জন্য প্রচার করা হয়।
মূল্যায়ন
বাংলা মুভি ডেটাবেজে হডসনের বন্দুক নিয়ে একটি মিশ্র সমালোচনায় রহমান মতি ছবির ধীর গতিতে গল্প বর্ণনা হলেও কুশীলবদের অভিনয় শিল্পীদের সহজাত অভিনয়, গান, আবহ সঙ্গীত ও চিত্রগ্রহণের স্থান নির্বাচনের প্রসংশা করেন। তিনি সার্বিকভাবে এই ছবিকে রেটিং দেন।
হেমা চৌধুরী
হেমা চৌধুরী (জন্ম ১৯৫৫) একজন ভারতীয় চলচ্চিত্র অভিনেত্রী, যিনি মূলত মালয়ালম ও তামিল চলচ্চিত্রে অভিনয়ের পাশাপাশি কিছু কন্নড় ও তেলুগু ছবিতে অভিনয় করেছেন। ১৯৭৬ সালে তেলুগু চলচ্চিত্র পেল্লি কণী পেল্লি -তে মুখ্য অভিনেত্রী হিসাবে তার কর্মজীবন শুরু হলেও, তিনি ১৯৮০-এর দশকে সহায়ক চরিত্রে অভিনয় শুরু করেন। বিজয়া ভানি, সুভাষা, দীপা, গালী মাথু এবং নী বেরেদা কাদম্বরী-এর মতো কন্নড় ছবিতে তাঁর নেতিবাচক চরিত্রের জন্য তিনি সবচেয়ে বেশি স্মরণীয় হয়ে আছেন। তার তামিল চলচ্চিত্রগুলির মধ্যে কে. বালাচন্দ্র পরিচালিত মনমথ লিলাই (১৯৭৬) কমল হাসানের বিপরীতে সবচেয়ে উল্লেখযোগ্য। দেড় শতাধিক ছবিতে অভিনয় করা হেমাকে দক্ষিণ ভারতীয় চলচ্চিত্রের অন্যতম জনপ্রিয় চরিত্র শিল্পী হিসাবে বিবেচনা করা হয়।
এন. টি. রমা রাও, ডঃ রাজকুমার, ডাঃ বিষ্ণুবর্ধন, কল্যাণ কুমার, রাজেশ, সুপার স্টার কৃষ্ণ, অম্বরীশ, কমল হাসান, চিরঞ্জিবী, মোহন বাবু, কৃষ্ণমরাজু, অনন্ত নাগ, শঙ্কর নাগ, লোকেশ, শ্রীনাথ মালয়ালম সুপার স্টার প্রেম নাজির, শিবরাজ কুমার, অর্জুন সরজা, রবিচন্দ্রন এবং টাইগার প্রভাকরের মতো বিখ্যাত শিল্পীদের সাথে অভিনয় করেছেন হেমা চৌধুরী। আর. বি. সরোজ দেবী, অঞ্জলি দেবী, যমুনা, জয়ন্তী, ভারতী বিষ্ণুবর্ধন, কল্পনা, শারদা, জয়প্রধা, জয়সুধা, শ্রীদেবী, কে. আর. বিজয়া, লক্ষ্মী, জয়মালা, আরথি, মঞ্জুলা এবং পদ্মপ্রিয়ার মতো নায়িকাদের সাথেও তিনি অভিনয় করেছেন।
অভিনয় ছাড়াও, চৌধুরী একজন দক্ষ কুচিপুড়ি নৃত্যশিল্পী এবং সারা বিশ্ব জুড়ে ৭০০ রও বেশি অনুষ্ঠানে অভিনয় করেছেন। তিনি তার নাচের দক্ষতার জন্য প্যানোরামা পুরস্কার প্রাপ্ত হয়েছেন। জাতীয় চলচ্চিত্র পুরস্কার কমিটি তাকে বিচারক প্যানেলে বিচারক হিসাবে তিন বছরের জন্য বেছে নিয়েছে।
পূর্ব জীবন
হেমার জন্ম অন্ধ্র প্রদেশের তেলুগু চলচ্চিত্রের জনপ্রিয় মহিলা ডাবিং শিল্পী ব্রুনদাভন চৌধুরীর কাছে। তিনি এন. টি. আর, এ. এন. আর, এস. ভি. ভি. রাঙ্গা রাও, শিবাজী গণেশন এবং এম. জি. আরের মতো কিংবদন্তি শিল্পীদের দেখে দেখে বড় হয়েছেন। তিনি চেন্নাই ফিল্ম ইনস্টিটিউট থেকে স্নাতক হন।
কর্মজীবন
অভিনয়ের শিক্ষা শেষ করার পরে, হেমা ১৯৭৬ সালে অভিনেতা শ্রীধরের বিপরীতে অধিরাজ আনন্দ মোহন পরিচালিত পেল্লি কণী পেল্লি চলচ্চিত্রে প্রধান অভিনেত্রী হিসাবে অভিনয় করে তার কর্মজীবন শুরু করেন। তিনি বাঙ্গারু মনীশি (১৯৭৭), নিজাম (১৯৭৮), কোট্টা অলুদু (১৯৭৯) এর মতো বহু জনপ্রিয় তেলুগু ছবিতে কাজ করেছেন এবং ব্লকবাস্টার তামিল ছবি মনমাথা লিলাইয়ের (১৯৭৬) কমল হাসানের বিপরীতে নায়িকাদের একজন ছিলেন। তাঁর প্রথম কন্নড় চলচ্চিত্র ছিল বিজয়া ভানি (১৯৭৬) যেখানে তিনি দ্বিতীয় মুখ্য ভূমিকায় অভিনয় করেছিলেন। গালি মাথু (১৯৮১) এর ধূসর ছায়াছবিযুক্ত একটি চরিত্রে তাঁর সাহসী আবির্ভাব তাকে অত্যন্ত বিখ্যাত করে তোলে। এর পর, তিনি কন্নড় সিনেমার প্রায় সমস্ত বড় পরিচালক ও অভিনেতাদের সাথে সহকারী অভিনেত্রী হিসাবে দেড় শতাধিক ছবিতে অভিনয় করেছেন।
হেমা তাঁর প্রতিটি চলচ্চিত্রের সমাপ্তির পরে দেশজুড়ে হিন্দু দেবী মন্দিরে রেশমী শাড়ি উপহার দেওয়ার রীতি অনুসরণ করেন।
৯৯০
৯৯০ গ্রেগরীয় বর্ষপঞ্জির একটি সাধারণ বছর।
শীতলনাথ
জৈন বিশ্বতত্ত্ব অনুসারে, শীতলনাথ ছিলেন বর্তমান কালচক্রার্ধের (অবসর্পিণী যুগ) ১০ম তীর্থঙ্কর। জৈন বিশ্বাস অনুসারে, তিনি কর্ম ধ্বংস করে এক মুক্ত আত্মা বা সিদ্ধে পরিণত হয়েছিলেন। জৈনরা বিশ্বাস করেন, শীতলনাথ ভদ্রিকাপুরী বা ভদ্দিলপুরের ইক্ষ্বাকু রাজবংশের রাজা দৃধরথ ও রানি সুনন্দার সন্তান ছিলেন। ভারতীয় জাতীয় পঞ্জিকা অনুসারে, মাঘ মাসের কৃষ্ণা দ্বাদশীর দিন তার জন্ম হয়েছিল। শীতলনাথ তার প্রতীক স্বস্তিক (দিগম্বর মতে) বা শ্রীবৎস (শ্বেতাম্বর মতে), পিলুরিখা বৃক্ষ, ব্রহ্ম যক্ষ এবং মানবী (দিগম্বর মতে) বা অশোকা (শ্বেতাম্বর মতে) যক্ষীর সঙ্গে যুক্ত।
জীবন
জৈন বিশ্বাস অনুসারে, বর্তমান কালচক্রার্ধের ১০ম তীর্থঙ্কর হলেন শীতলনাথ। জৈন বিশ্বাস অনুসারে, তিনি কর্ম ধ্বংস করে এক মুক্ত আত্মা বা সিদ্ধে পরিণত হয়েছিলেন। জৈনরা বিশ্বাস করেন, শীতলনাথ ভদ্রিকাপুরী বা ভদ্দিলপুরের ইক্ষ্বাকু রাজবংশের রাজা দৃধরথ ও রানি সুনন্দার সন্তান ছিলেন। ভারতীয় জাতীয় পঞ্জিকা অনুসারে, মাঘ মাসের কৃষ্ণা দ্বাদশীর দিন তার জন্ম হয়েছিল। শীতলনাথ তার প্রতীক স্বস্তিক (দিগম্বর মতে) বা শ্রীবৎস (শ্বেতাম্বর মতে), পিলুরিখা বৃক্ষ, ব্রহ্ম যক্ষ এবং মানবী (দিগম্বর মতে) বা অশোকা (শ্বেতাম্বর মতে) যক্ষীর সঙ্গে যুক্ত।
বঙ্গবন্ধু এভিনিউ
বঙ্গবন্ধু এভিনিউ বা বঙ্গবন্ধু অ্যাভিনিউ হল ঢাকার গুলিস্তানে অবস্থিত একটি শহুরে রাস্তা। এর আগের নাম ছিল জিন্নাহ এভিনিউ। বাংলাদেশের স্বাধীনতার পর এর নাম পরিবর্তন করে বঙ্গবন্ধু এভিনিউ রাখা হয়। বাংলাদেশ আওয়ামী লীগের কেন্দ্রীয় কার্যালয় বঙ্গবন্ধু এভিনিউতে অবস্থিত। ২০০৪ সালের ঢাকা গ্রেনেড হামলার ঘটনাটি ঘটেছিল বঙ্গবন্ধু এভিনিউতে।
ইতিহাস
১৯৫০-এর দশকে প্রথমবারের মত এই এভিনিউ থেকে বিমানবন্দর পর্যন্ত দুই দিকে চলাচলক্ষম রাস্তা তৈরি হয়। ১৯৬০-এর দশকে বঙ্গবন্ধু এভিনিউতে অনেক জনপ্রিয় রেস্তোরাঁ এবং খাবারের দোকান ছিল যেমন কাসবাহ, লা সানি, চিন চৌ, সুইট হেভেন, সলিমাবাদ হোটেল, রেক্স ইত্যাদি। পূর্ব পাকিস্তানের রাজনীতির বিভিন্ন ঐতিহাসিক ঘটনার স্বাক্ষী বঙ্গবন্ধু এভিনিউ।
নীল হক
নীল জেমস নেপিয়ার হক (Neil Hawke; জন্ম: ২৭ জুন, ১৯৩৯ - মৃত্যু: ২৫ ডিসেম্বর, ২০০০) দক্ষিণ অস্ট্রেলিয়ার চেল্টেনহাম এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ও শীর্ষস্থানীয় অস্ট্রেলীয় রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়েছিলেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিং করতেন নীল হক।
খেলোয়াড়ী জীবন
সহজাত ক্রীড়াবিদ ছিলেন নীল হক। ক্রিকেট, ফুটবল ও গল্ফের ন্যায় ক্রীড়ায় সবিশেষ দক্ষতা প্রদর্শন করেছেন। এছাড়াও, বড়দের অস্ট্রেলীয় রুলস ফুটবলে আগস্ট, ১৯৫৭ সালে পোর্ট অ্যাডিলেড ক্লাবের পক্ষে সাউথ অস্ট্রেলিয়ান ন্যাশনাল ফুটবল লীগে অংশগ্রহণ করেছেন। নিজস্ব তৃতীয় খেলায় সাউথ অ্যাডিলেডের বিপক্ষে ১৫ গোল করে বিষ্ময়ের জন্ম দেন। তবে, দুই সপ্তাহ পরই বিষ্ময়করভাবে দল থেকে বাদ পড়েন।
ঘরোয়া ক্রিকেট
ফুটবল মাঠে সফলতম ক্রীড়াশৈলী প্রদর্শনের পর ক্রিকেট মাঠে মিডিয়াম-ফাস্ট সুইং বোলার হিসেবে ভূমিকা রাখতে শুরু করেন। এছাড়াও নিচেরসারিতে ব্যাটসম্যান হিসেবে খেলতেন ও দক্ষ ফিল্ডার হিসেবে খেলতে থাকেন। নভেম্বর, ১৯৫৯ সালে ওয়েস্টার্ন অস্ট্রেলিয়ার বিপক্ষে প্রথম-শ্রেণীর ক্রিকেটে অভিষেক ঘটে নীল হকের। ৮৯ রান তুললেও বল হাতে ৪৯ রান দিয়ে কোন উইকেট সংগ্রহ করতে পারেননি। এ সাফল্যের পর আর কোন সফলতা লাভ না করায় ১৯৫৯-৬০ মৌসুম শেষে দক্ষিণ অস্ট্রেলিয়ায় ফিরে যান। ১৯৬৩-৬৪ মৌসুমে শেফিল্ড শিল্ড বিজয়ী দক্ষিণ অস্ট্রেলিয়া দলের অন্যতম সদস্য ছিলেন।
ঘরোয়া প্রথম-শ্রেণীর ক্রিকেটে ছয়জন খেলোয়াড়ের অন্যতম হিসেবে অস্ট্রেলিয়ার তিনটি রাজ্যদলের (সাউথ অস্ট্রেলিয়া, তাসমানিয়া, ওয়েস্টার্ন অস্ট্রেলিয়া) পক্ষে শীর্ষস্থানীয় ক্রিকেটে অংশ নিয়েছেন। তবে তিনি শেফিল্ড শিল্ডে ঐ তিন দলের পক্ষে খেলেননি। বাদ-বাকীরা হলেন - ওয়াল্টার ম্যাকডোনাল্ড (কুইন্সল্যান্ড, তাসমানিয়া, ভিক্টোরিয়া); পার্সি ম্যাকডোনেল (নিউ সাউথ ওয়েলস, কুইন্সল্যান্ড, ভিক্টোরিয়া); কার্ল কুইস্ট (নিউ সাউথ ওয়েলস, সাউথ অস্ট্রেলিয়া, ওয়েস্টার্ন অস্ট্রেলিয়া); গ্রেগ রোয়েল (নিউ সাউথ ওয়েলস, কুইন্সল্যান্ড, তাসমানিয়া) ও ওয়াল ওয়ামেসলি (নিউ সাউথ ওয়েলস, কুইন্সল্যান্ড, তাসমানিয়া)।
টেস্ট ক্রিকেট
১৫ ফেব্রুয়ারি, ১৯৬৩ তারিখে সফরকারী ইংল্যান্ডের বিপক্ষে অভিষেক ঘটে তার। অ্যাশেজ সিরিজের পঞ্চম টেস্টে সিডনি ক্রিকেট গ্রাউন্ডের তিনি ১৪ রান ও ২/৮৯ বোলিং পরিসংখ্যান দাঁড় করান। ১৯৬৩-৬৪ মৌসুমে বব সিম্পসনের নেতৃত্বাধীন অস্ট্রেলিয়া দলের সদস্যরূপে ইংল্যান্ড সফরে যান। সেখানকার ব্রিটিশ অ্যামেচার গল্ফ চ্যাম্পিয়নশীপে খেলার যোগ্যতা লাভ করেন। কিংবদন্তীতুল্য ইংরেজ ক্রিকেটার ফ্রেড ট্রুম্যানের ৩০০তম টেস্ট উইকেট শিকারে পরিণত হন তিনি।
১৯৬৪ সালে ভারত ও পাকিস্তান এবং ১৯৬৫ সালে ওয়েস্ট ইন্ডিজ গমন করেন। তন্মধ্যে, ওয়েস্ট ইন্ডিজ সফরে নিজেকে মেলে ধরেন। টেস্ট সিরিজে ২১.৮৩ গড়ে ২৪ উইকেট পান। জর্জটাউনে বোর্দা ক্রিকেট গ্রাউন্ডে অনুষ্ঠিত তৃতীয় টেস্টে খেলায় তিনি ১০/১১৫ লাভ করেন। এছাড়াও জ্যামাইকার সাবিনা পার্কে ব্যক্তিগত সর্বোচ্চ অপরাজিত ৪৫ রানের ইনিংস খেলছেন।
১৯৬৫-৬৬ মৌসুমের অ্যাশেজ সিরিজে শীর্ষস্থানীয় উইকেট সংগ্রাহকে পরিণত হন। ২৬.১৮ গড়ে ১৬ উইকেট পান। সতীর্থ গার্থ ম্যাকেঞ্জি ১৬ উইকেট পান; তবে, ২৯.১৮ গড়ে রান দিয়েছিলেন ম্যাকেঞ্জি। সিডনিতে অনুষ্ঠিত তৃতীয় টেস্টে ইংল্যান্ড দল এক পর্যায়ে ৩০৮/২ সংগ্রহ করে। কলিন কাউড্রে, এম. জে. কে. স্মিথ, ডেভ ব্রাউন ও জিম পার্কস - প্রত্যেকেই ধারাবাহিকভাবে ওয়ালি গ্রাউটের হাতে কট বিহাইন্ড হন। টেস্টে ৭/১০৫ নিয়ে ব্যক্তিগত সেরা বোলিং পরিসংখ্যান দাঁড় করালেও স্বাগতিক অস্ট্রেলিয়া দল ইনিংস ব্যবধানে পরাভূত হয়েছিল।
অ্যাডিলেডের চতুর্থ টেস্টের দ্বিতীয় ইনিংসে নীল হক ৫/৫৪ পান। ইংল্যান্ডের ৩২/৩ সংগ্রহকে ২৬৬ রানে অল-আউটে সবিশেষ ভূমিকা রাখেন। খেলায় অস্ট্রেলিয়া ইনিংসের ব্যবধানে জয় পেয়ে সিরিজ ড্র করতে সমর্থ হয়েছিল।
অবসর
১৯৬৬ সালে ডান কাঁধে হাঁড় বিচ্যুত হলে ফুটবল খেলোয়াড়ী জীবনের সমাপ্তি ঘটে। কাঁধে স্ক্রু লাগাতে হয়। এরফলে তার বোলিংয়েও বেশ প্রভাববিস্তার করে। তাস্বত্ত্বেও নিজ দেশে দক্ষিণ আফ্রিকা, পাকিস্তান ও ভারত এবং ১৯৬৬-৬৭ মৌসুমে দক্ষিণ আফ্রিকা ও ১৯৬৮ সালে ইংল্যান্ড গমন করেন। তন্মধ্যে লর্ডসে সর্বশেষ টেস্ট খেলায় অংশ নেন নীল হক।
সমগ্র খেলোয়াড়ী জীবনে ২৭ টেস্টে অংশ নিয়ে ১৬.৫৯ গড়ে ৩৬৫ রান তুলেন। এছাড়াও, ২৯.৪১ গড়ে ৯১ উইকেট লাভ করেন। তার প্রসঙ্গে সাবেক টেস্ট অধিনায়ক রিচি বেনো মন্তব্য করেছিলেন যে, তার দেখা অন্যতম সেরা মিডিয়াম পেস বোলার ছিলেন নীল হক।
ল্যাঙ্কাশায়ার লীগে অংশগ্রহণ
ল্যাঙ্কাশায়ার লীগে প্রথমে নেলসন ও পরবর্তীতে পূর্ব ল্যাঙ্কাশায়ারের পক্ষে খেলেন। এরপর লঞ্চেস্টনে স্থানান্তরিত হন। তাসমানিয়ায় নর্দার্ন তাসমানিয়ান ক্রিকেট অ্যাসোসিয়েশনে কোচের দায়িত্ব পালন করেন। ১৯৭৪ সালের পূর্ব পর্যন্ত ল্যাঙ্কাশায়ার লীগে অংশগ্রহণ করেছিলেন নীল হক। ১৯৭৪ সালে অ্যাডিলেডে ফিরে আসেন। সেখানে তিনি ক্রীড়া সাংবাদিকতা ও ক্রিকেট ধারাভাষ্যকারের দায়িত্ব পালন করেন।
জুলাই, ১৯৮০ সালে কিছু চিনাবাদাম খান যা তার গলায় আটকে যায়। ফলশ্রুতিতে অস্ত্রোপচারের প্রয়োজন পড়ে। এ সময়ে জীবাণুর আক্রমণ ঘটে ও দেহের সর্বত্র ছড়িয়ে পড়ে। পরবর্তী দুই বছরে বারোবার হৃদযন্ত্রে বিকল হওয়াসহ গ্যাংগ্রিন হয়। ক্রমবর্ধমান চিকিৎসার খরচ নির্বাহের জন্য ইংল্যান্ডে তার কিছু ক্রিকেট স্মারক উপহার বিক্রয়ের চেষ্টা চালান। দূর্ভাগ্যবশতঃ সতীর্থ ক্রিকেট লেখক এগুলো বিক্রয় করে আত্মসাৎ করেন ও জানান যে, পরিবহনকালে এগুলো বিনষ্ট হয়ে গেছে।
ব্যক্তিগত জীবন
জীবনের শেষদিকে তিনি পুনরায় খ্রীস্টধর্মে দীক্ষিত হন ও গীর্জায় যোগ দেন। ২৫ ডিসেম্বর, ২০০০ তারিখে ৬১ বছর বয়সে বড়দিনে অ্যাডিলেডে তার দেহাবসান ঘটে। এ সময়ে তৃতীয় স্ত্রী বেভার্লি ও প্রথম সংসারের এক কন্যা জ্যানেটকে রেখে যান। ২০০০ সালের বক্সিং ডে টেস্টে তার সম্মানার্থে অস্ট্রেলিয়ার খেলোয়াড়েরা কালো পতাকা হাতে বাঁধে। দক্ষিণ অস্ট্রেলিয়া সরকার তরুণ ক্রীড়াবিদদের সাহায্যার্থে নীল হক বৃত্তির প্রচলন ঘটায় ও দক্ষিণ অস্ট্রেলিয়ার সেরা অল-রাউন্ডার ক্রীড়াবিদ হিসেবে তাকে চিত্রিত করে।
বহিঃসংযোগ
|
পিএসএলভি-সি৩৭
পিএসএলভি-সি৩৭ (কার্ট'সেট-২ উপগ্রহ শৃংখলা নামেও পরিচিত) হল পিএসএলভি সমূহ যার দ্বারা অভিলেখ সংখ্যক ১০৪টা উপগ্রহ সফলভাবে কক্ষপথে সংস্থাপন করা হয়। এই উপগ্রহসমূহ ২০১৭ সালের ১৫ ফেব্রুয়ারিতে অন্ধ্র প্রদেশের শ্রীহরিকোটাতে অবস্থিত সতীশ ধাওয়ান মহাকাশ কেন্দ্র থেকে ভারতীয় মহাকাশ গবেষণা সংস্থা উৎক্ষেপণ করে। ২০১৪ সালের ১৯ জুন রাশিয়ান রকেটের উৎক্ষেপণ করা ৩৭টা উপগ্রহ এবং ২০১৩ সালের ১৯ নভেম্বরে নাসার উৎক্ষেপণ করা ২৯টা উপগ্রহের অভিলেখ এই অভিযান ভংগ করে। একটা অভিযানে ১০৪টা উপগ্রহ উৎক্ষেপণ করা হয়। পিএসএলভি-সি৩৭ যান কেবল একটি উৎক্ষেপণ যান একবারে সর্বোচ্চ সংখ্যক উপগ্রহ উৎক্ষেপণ করার অভিলেখ স্থাপন করে।
এই উৎক্ষেপণে ১৫ নিযুত মার্কিন ডলার ব্যয় করা হয়েছিল।
উৎক্ষেপণ
ভারতীয় মান সময় অনুযায়ী ২০১৭ সালের ১৫ ফেব্রুয়ারির ০৯:২৮ টাতে শ্রীহরিকোটার সতীশ ধাওয়ান মহাকাশ কেন্দ্র থেকে এসএলভি-সি৩৭র উৎক্ষেপণ করা হয়েছিল। প্রাথমিক উপগ্রহ কার্ট'সেট-২ডিকে ধরে মোট ১০৪টা উপগ্রহ যানটিই নিয়েছিল।
বহনক্ষমতা এবং অন্যান্য প্রাচল
রকেটটি মোট ১০৪টা উপগ্রহ উৎক্ষেপণ করেছিল, এর তিনটা ভারতীয়, ৯৬টা আমেরিকা যুক্তরাষ্ট্রের এবং বাকীকয়টা জার্মানি, ইজরাইল, কাজাখাস্তান, নেদারল্যাণ্ড, সুইজারল্যাণ্ড এবং সংযুক্ত আরব আমিরাতের। ভারতীয় উপগ্রহ গুলি হল কার্ট'সেট-২ডি, আইএনএস-১এ এবং আইএনএস-১বি।
কার্ট'সেটের ওজন প্রায় এবং আইএনএস-১এ এবং আইএনএস-১বি প্রতিটির ওজন প্রায় । অন্য বিদেশী উপগ্রহসমূহের ওজন প্রায়  এবং অভিযানটির মোট বহন করা ওজন ছিল প্রায় । রকেটটির মোট উৎক্ষেপণ ভর ছিল প্রায় । সংঘর্ষের থেকে হাত বাঁচতে যুক্তরাষ্ট্র প্রায়  করে ওজনযুক্ত ৮৮টা কিউবসেট উপগ্রহ রকেটটি থেকে বিভিন্ন দিকে প্রক্ষেপিত করা হয়েছিল।
পিএসএল-সি২ডি বিজয়ওয়ার্ধা, অন্ধ্রপ্রদেশমূলের শিল্পোদ্যোগ রেজিন অ্যাণ্ড অ্যালাইড প্রডাক্সন (আরএপি)র দ্বারা নির্মিত রকেট ইঞ্জিন নোজেল ব্যবহার করা হয়েছিল। এটি হল এই শিল্পোদ্যোগে নির্মান হওয়া এবং পিএসএলভিতে ব্যবহার করা ১০০তম নোজেল। অভিযানটির মোট বাজেটের অর্ধাংশ যতগুলো বিদেশী উপগ্রহ উৎক্ষেপণ করা হয়েছে সেই দেশসমূহের থেকে পুনরুদ্ধার করতে থেকে হবে বলে ইসরো দাবী করেছে।
দৃষ্টিভঙ্গী
""আমি এই অভিযানকে এক অভিলেখ বা অন্য কিবা একটা বলে বিচার করা নাই। প্রতিটি উৎক্ষেপণে আমি মাত্র আমার ক্ষমতা বৃদ্ধির প্রয়াস করেছি এবং প্রতিটি উৎক্ষেপণ থেকে পাওয়া ক্ষমতা ব্যবহার করার এবং সর্বাধিক ফলাফল পাওয়ার চেষ্টা করেছি।" - ইসরোর উপাধ্যক্ষ এ. এস. কিরণ কুমার।"
ইসরোর প্রাক্তন উপাধ্যক্ষ জি মাধবন নায়ার এই পরিকল্পনা সম্পর্কে বলেছিলেন যে, এটি "কোনো নতুন কথা নয়" এবং "১৫০০ কিলোগ্রামের ভিতর আরো অধিক উপগ্রহ ছাড়া যায়" বলে জানা যায়। ইসরো মানবযুক্ত যান এবং অন্য প্রযুক্তিগত অগ্রসরতা সম্পর্কে মনোনিবেশ না করার জন্য তিনি ইসরোকে সমালোচনা করেছিলেন।
ফাহাদ তালিব
ফাহাদ তালিব রহিম (فهد طالب, Fahad Talib; ২১ অক্টোবর ১৯৯৪; ফাহাদ তালিব নামে সুপরিচিত) হলেন একজন ইরাকি পেশাদার ফুটবল খেলোয়াড়। তিনি বর্তমানে ইরাকি ক্লাব আল কুয়াহ আল জাউইয়াহ এবং ইরাক জাতীয় দলের হয়ে গোলরক্ষক হিসেবে খেলেন।
২০১১–১২ মৌসুমে, ইরাকি ক্লাব আল কুয়াহ আল জাউইয়াহের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল কুয়াহ আল জাউইয়াহেরের হয়ে আট মৌসুমে ১৪০ ম্যাচে অংশগ্রহণ করার পর ২০১৯–২০ মৌসুমে তিনি আল জাওরাআয় যোগদান করেছেন। ২০২০–২১ মৌসুমে, তিনি আল জাওরাআ হতে ইরাকি ক্লাব আল কুয়াহ আল জাউইয়াহে যোগদান করেছেন।
২০১৫ সালে, ফাহাদ ইরাক অনূর্ধ্ব-২৩ দলের হয়ে ইরাকের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইরাকের বয়সভিত্তিক দলের হয়ে খেলার পর, তিনি ২০১৭ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ১১ ম্যাচে অংশগ্রহণ করেছেন।
আন্তর্জাতিক ফুটবল
ফাহাদ ইরাক অনূর্ধ্ব-২৩ দলের হয়ে খেলার মাধ্যমে ইরাকের প্রতিনিধিত্ব করেছেন।
২০১৭ সালের ১লা জুন তারিখে, ২২ বছর, ৭ মাস ও ১১ দিন বয়সে, ডান পায়ে ফুটবল খেলায় পারদর্শী ফাহাদ জর্ডানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ইরাক ১–০ গোলের ব্যবধানে জয়লাভ করেছিল। ইরাকের হয়ে অভিষেকের বছরে ফাহাদ সর্বমোট ৩ ম্যাচে অংশগ্রহণ করেছেন।
চন্দ্রকোনা ইউনিয়ন
চন্দ্রকোনা ইউনিয়ন বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি ইউনিয়ন।
আয়তন ও জনসংখ্যা
ইউনিয়নের মোট আয়তন ২১.৫০বর্গ কিলোমিটার এবং ইউনিয়নের মোট জনসংখ্যা ২৫২১৪ জন। এর মধ্যে ১২৬৪১ জন পুরুষ ও ১২৫৭৩ জন মহিলা।
শিক্ষা
শিক্ষার হার :
জনপ্রতিনিধি
বর্তমান চেয়ারম্যান-
৯৯২
৯৯২ গ্রেগরীয় বর্ষপঞ্জির একটি অধিবর্ষ।
রবীন্দ্রনাথ ঠাকুরের ছোটোগল্প
রবীন্দ্রনাথ ঠাকুর (৮ মে, ১৮৬১ – ৭ অগস্ট, ১৯৪১) ৯৪টি ছোটোগল্প রচনা করেছিলেন। ১৮৭৭ সালে মাত্র ষোলো বছর বয়সে "ভিখারিণী" গল্পটি রচনার মাধ্যমে তাঁর ছোটোগল্প রচনার সূত্রপাত ঘটে। পরবর্তীকালে লেখক কর্তৃক পরিত্যক্ত এই গল্পটি প্রকাশিত হয়েছিল ভারতী পত্রিকার শ্রাবণ-ভাদ্র ১২৮৪ সংখ্যায়। এরপর সাত বছর রবীন্দ্রনাথ কোনও গল্প রচনা করেননি। ১৮৮৪ সালে তেইশ বছর বয়সে তিনি রচনা করেন "ঘাটের কথা" ও "রাজপথের কথা" গল্প দু’টি এবং তার পরের বছর রচনা করেন "মুকুট" (মতান্তরে "মুকুট" ছোটো উপন্যাস)। ১৮৯১ সালে তিরিশ বছর বয়সে রবীন্দ্রনাথের যথার্থ ছোটোগল্প রচনার সূত্রপাত ঘটে।
পরবর্তীকালে ভারতী ছাড়াও নবজীবন, বালক, হিতবাদী, সাধনা, সখা ও সাথী, প্রদীপ, বঙ্গদর্শন, প্রবাসী, বঙ্গভাষা, সবুজপত্র, ছোট গল্প, আনন্দবাজার পত্রিকা, শনিবারের চিঠি, বিশ্বভারতী পত্রিকা ও ঋতুপত্র পত্রিকায় তাঁর অন্যান্য ছোটোগল্পগুলি প্রকাশিত হয়। গ্রন্থাকারে গল্পগুলি সংকলিত হয়েছিল ছোটগল্প, বিচিত্র গল্প (১ম ও ২য় ভাগ), কথা-চতুষ্টয়, গল্প-দশক, গল্প-গুচ্ছ (১ম খণ্ড ও ২য় খণ্ড), কর্মফল, হিতবাদীর উপহার: রবীন্দ্র গ্রন্থাবলী, গল্পগুচ্ছ (১ম-৫ম ভাগ), আটটি গল্প, গল্প চারিটি, গল্পসপ্তক, পয়লা নম্বর, লিপিকা, গল্পগুচ্ছ (১ম-৪র্থ খণ্ড, বিশ্বভারতী গ্রন্থালয় প্রকাশিত), সহজপাঠ, সে, তিন সঙ্গী ও গল্পসল্প গ্রন্থে। বিশ্বভারতী প্রকাশিত রবীন্দ্র রচনাবলী-র ৭ম, ৮ম, ৯ম, ১০ম, ১১শ, ১২শ, ১৩শ ও ১৪শ খণ্ডে (সুলভ সংস্করণ) গল্পগুচ্ছ-এর অন্তর্ভুক্ত গল্পগুলি সংকলিত হয়েছে। এছাড়া রবীন্দ্রনাথ শরৎকুমারী দেবী, চারুচন্দ্র বন্দ্যোপাধ্যায়, প্রভাতকুমার মুখোপাধ্যায়, বলাইচাঁদ মুখোপাধ্যায় (বনফুল) প্রমুখ কথাসাহিত্যিককে কয়েকটি গল্পের কাহিনি-সারাংশ (প্লট) লিখে দিয়েছিলেন এবং নিজ কন্যা মাধুরীলতা দেবীর লেখা একটি গল্প সংশোধন করে দেন। এছাড়া রবীন্দ্রনাথ তাঁর কয়েকটি গল্পের নাট্যরূপও দিয়েছিলেন।
হার্বার্ট ক্রোয়েমার
হার্বার্ট ক্রোয়েমার (জন্ম: ২৫ আগস্ট, ১৯২৮) একজন বিশিষ্ট পদার্থবিজ্ঞানী । তিনি ২০০০ সালে ইভানোভিচ আলফারভ এবং জ্যাক কিলবির সাথে যৌথভাবে পদার্থবিজ্ঞানে নোবেল পুরস্কার লাভ করেন।
এদুয়ার্দো সালভিয়ো
এদুয়ার্দো আন্তোনিও "ততো" সালভিয়ো (জন্ম: ১৩ জুলাই ১৯৯০) হলেন একজন আর্জেন্টিনীয় পেশাদার ফুটবলার, যিনি পর্তুগিজ ক্লাব বেনফিকা এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেন।
ক্লাব
আতলেতিকো মাদ্রিদ
বেনফিকা
৯৯৩
৯৯৩ গ্রেগরীয় বর্ষপঞ্জির একটি সাধারণ বছর।
জাপানে সমকামিতা
প্রাচীন যুগ থেকেই জাপানে দু'জন পুরুষের মধ্যে যৌন সংসর্গের প্রচলন রয়েছে। পশ্চিমা গবেষকরা জাপানকে সমকামিতার জন্য প্রাচীনকাল থেকেই 'প্রসিদ্ধ' দাবি করেন। আধুনিক যুগের সূচনাকালে জাপানে যৌনতা নিয়ন্ত্রণ বিষয়ক কঠোর আইন ছিল। পায়ুসংসর্গ আইনের মাধ্যমে নিষিদ্ধ করা হয় ১৮৭২ সালে, তবে ১৮৮০ সালে এই আইনটি উঠিয়ে দেওয়া হয় এবং বর্তমানে জাপানে পুরুষ ও নারী উভয়ের জন্যেই সমকামিতা বৈধ।
ড্যান বার্ন
ড্যানিয়েল জনসন বার্ন (Dan Burn; জন্ম: ৯ মে ১৯৯২; ড্যান বার্ন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
ড্যানিয়েল জনসন বার্ন ১৯৯২ সালের ৯ই মে তারিখে ইংল্যান্ডের ব্লিথে জন্মগ্রহণ করেছেন এবং সেখানেই তার শৈশব অতিবাহিত করেছেন।
৯৯৪
৯৯৪ গ্রেগরীয় বর্ষপঞ্জির একটি সাধারণ বছর।
৯৯৫
৯৯৫ গ্রেগরীয় বর্ষপঞ্জির একটি সাধারণ বছর।
অমর সিং
অমর সিং হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। সপ্তদশ লোকসভা নির্বাচনে তিনি ফতেহগড় সাহিব লোকসভা কেন্দ্রের লোকসভা সদস্য হিসেবে নির্বাচিত হন।
গৌড়দ্বার ইউনিয়ন
গৌড়দ্বার ইউনিয়ন বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ শওকত হুসেন খান
হংকঙের চলচ্চিত্র
হংকংয়ের চলচ্চিত্র (চীনা: 香港 電影) চীন ও তাইওয়ানের চলচ্চিত্রের পাশাপাশি চীনা ভাষায় নির্মিত সিনেমাগুলির তিনটি প্রধান ধারার মধ্যে একটি। প্রাক্তন ব্রিটিশ উপনিবেশ হিসেবে হংকং এর মূল ভূখণ্ড চীন ও তাইওয়ানের তুলনায় বেশি পরিমাণে রাজনৈতিক ও অর্থনৈতিকভাবে স্বাধীন ছিল এবং চীনা ভাষাভাষীদের জন্য এটি একটি চলচ্চিত্র নির্মাণ কেন্দ্রে পরিণত হয়েছিল।
কয়েক দশক ধরে, হংকং ছিল বিশ্বের তৃতীয় বৃহত্তম চলচ্চিত্র শিল্প (ভারতীয় সিনেমা ও হলিউডের পরে) এবং দ্বিতীয় বৃহত্তম রপ্তানিকারক দেশ। ১৯৯০-এর দশকের মাঝামাঝি শিল্প সংকট শুরু হওয়ার পর এবং জুলাই ১৯৯৭ সালে হংকংয়ের চীনা সার্বভৌমত্বে প্রত্যাবর্তন সত্ত্বেও, হংকং সিনেমা তার বেশিরভাগ স্বতন্ত্র ধরে রেখেছে এবং বিশ্ব চলচ্চিত্রের মঞ্চে বিশিষ্ট অংশ হিসেবে নিজের অবস্থান ধরে রেখেছে। পশ্চিমে, হংকংয়ের পপ সিনেমা (বিশেষ করে হংকং অ্যাকশন সিনেমা) দীর্ঘকাল ধরে একটি শক্তিশালী সংস্কৃতি অনুসরণ করেছে, যা বর্তমানে সাংস্কৃতিক মূলধারার একটি অংশে পরিণত হয়েছে এবং ব্যাপকভাবে বিস্তৃত ও অনুকরণিত হচ্ছে।
অর্থনৈতিকভাবে, সাংস্কৃতিক ও সৃজনশীল শিল্পের সাথে চলচ্চিত্র শিল্প হংকংয়ের অর্থনীতির ৫ শতাংশ প্রতিনিধিত্ব করে।
হংকং শিল্প
অনেক চলচ্চিত্র শিল্পের বিপরীতে, হংকং ভর্তুকি বা আমদানি কোটার মত সরকারের কাছ থেকে সামান্য বা কোন সরাসরি সহায়তা পায়নি। হংকং এর সিনেমা পুরোপুরি বাণিজ্যিক ধাঁচের: অত্যন্ত কর্পোরেট, মূলত বেশি লোককে আনন্দদায়ী জনরা যেমন কমেডি বা একশনধর্মী চলচ্চিত্র নির্মানে মনোনিবেশ করে, এবং একই সাথে নির্দিষ্ট সূত্র, সিকুয়েল ও পূনঃনির্মানের উপর নির্ভর করে।
হংকং চলচ্চিত্র হলিউডের কাছ থেকে বেশ কিছু উপাদান নিয়েছে, যেমন কিছু নির্দিষ্ট জনরা প্যারামিটার, "থ্রিল-এ-মিনিট" দর্শন, দ্রুত লয় এবং চলচ্চিত্র সম্পাদনা। কিন্তু এগুলো তারা ঐতিহ্যগত চীনা ড্রামা এবং আর্টের উপাদানগুলির মত করে পরিবর্তন করে নিয়েছে, বিশেষ করে স্টাইলাইজেশন এবং  পশ্চিমা সিনেমায় বাস্তবতার মানদণ্ডের অবহেলা। এভাবে সিনেমা তৈরির পদ্ধতিতে দ্রুত ও হালকা প্রকৃয়া যুক্ত করে সিনেমায় এক ধরনের এনার্জি ও সাররিয়েল কল্পনার আবির্ভাব হয়েছে, যা বিদেশী দর্শকদের কাছে হংকং এর সিনেমা হিসেবে আলাদা একটি পরিচিতি পেয়েছে।
২০১০ সালে, হংকংয়ের বক্স অফিসে মোট আয় ছিল ১.৩৩৯ বিলিয়ন হংকং ডলার এবং ২০১১ সালে ছিল ১.৩৭৯ বিলিয়ন হংকং ডলার। ২০১১ সালে ৫৬টি হংকং চলচ্চিত্র এবং ২২০ টি বিদেশী চলচ্চিত্র প্রকাশিত হয়েছিল।
২০১৭ সালে, বক্স অফিস আয় ছিল মোট $ 1.85 বিলিয়ন যা পূর্ববর্তী ২০১৬ সালে ছিল $ 1.95 বিলিয়ন। ২০১৭ সালে ৩৩১ টি চলচ্চিত্র মুক্তি পায়, যা আগের বছর ৩৪৮ থেকে কম।
শিলচর বিমানবন্দর
শিলচর বিমানবন্দর হলো ভারতের আসাম রাজ্যের একটি বিমানবন্দর। এই বিমানবন্দর ১৯৪৪ সালে ব্রিটিশ সরকার চালু করে। এটি কুড়িগ্রাম এয়ার বেস হিসাবেও পরিচিত। এই বিমানবন্দর থেকে অসামরিক বিমান পরিবহন চালু রয়েছে। একই সঙ্গে এটি ভারতীয় বায়ু সেনার একটি বিমান ঘাঁটি। এই বিমানবন্দর থেকে প্রতিদিন ৪ থেকে ৫ টি বিমান ওঠা-নামা করে এবং সপ্তাহে মোট প্রায় ৩০ টি বিমান চলাচল করে। এই বিমানবন্দরটি উত্তর-পূর্ব ভারত-এর চতুর্থ বৃহত্তম ও ব্যস্ততম বিমানবন্দর। ২০১৮-২০১৯ সালে এই বিমানবন্দরের যাত্রী পরিবহন সংখ্যা ৩ লক্ষ ৮৬ হাজার ৬৬৫ এবং বিমান চলাচলের সংখ্যা ৩,৩৮০ টি।
এই বিমানবন্দর থেকে গৌহাটি, কলকাতা, ইম্ফল, আগরতলা ও জোড়হাট বিমানবন্দরে বিমান পরিচালনা করা হয়।
সু্যোগ - সুবিধা
শিলচর বিমানবন্দর সমুদ্র পৃষ্ঠের থেকে ৩৩৮ ফুট উঁচুতে অবস্থিত। এটি ৩৬.৭০ একর জমির আওতাভুক্ত। বিমানবন্দরটিতে শুধুমাত্র একটি অভ্যন্তরীণ টার্মিনাল আছে এবং এটি যাত্রীদের জন্য আধুনিক সুবিধাগুলি দিয়ে সজ্জিত। টার্মিনালে চারটি চেক-ইন কাউন্টার রয়েছে এবং একটি বোর্ডিং গেট বরাবর একটি সুবিধার জন্য ৩০০ জন যাত্রীকে একটি নির্দিষ্ট সময়ের মধ্যে পরিচালনা করতে অনুমতি দেয়, যার মধ্যে ১৫০ জন আসার এবং ১৫০ জনের প্রস্থানের। এএ আই নিয়মানুযায়ী প্রয়োগ করা খরচের সাথে  যাত্রীদের জন্য বিশ্রাম কক্ষগুলিও পাওয়া যায়। একটি একক সময়ে একাধিক বিমানের সমর্থন করার জন্য আগমন বিল্ডিংয়ে দুটি পরিবাহক বেল্ট উপলব্ধ আছে। ইন্ডিয়ান অয়েল শিলচর বিমানবন্দরের বিমানের জ্বালানি সেবা বিভাগ পরিচালনা করে। শিলচর বিমানবন্দরের বিমানবন্দর প্রাঙ্গনে খাওয়া-দাওয়া এবং কেনাকাটা করার জন্য বিভিন্ন বিকল্প রয়েছে। উপরন্তু, স্থানীয় হস্তশিল্প দ্রব্য বিক্রি দোকান বিমানবন্দরে আছে। বিমানবন্দরটি ভারতীয় বিমানবন্দর কর্তৃপক্ষ  এর অধীনে আছে । শিলচর বিমানবন্দরের দৈনিক পরিচালনা  সময় ভারতের বিমানবন্দর কর্তৃপক্ষ কর্তৃক নির্ধারিত নির্দেশাবলী অনুসরণ করা হয়। আলোর ব্যবস্থা: পিএপি আই - প্রিসিশন পদ্ধতির নির্দেশক রানওয়ে (০৪/২৪) উভয় পাশের জন্য ভিজ্যুয়াল সহায়তা প্রদান করে যা পাইলটগুলি বিমানবন্দরের প্রতি সঠিক পদ্ধতি বজায় রাখতে সহায়তা করে এবং আইএলএস-ইন্সট্রুমেন্ট ল্যান্ডিং সিস্টেমটি সমঝোতার জন্য একটি নির্দেশিকা প্রদান করে যখন বিমানটি তার রিসিভারকে আইএলএস ফ্রিকোয়েন্সিতে সুরক্ষিত করে, এটি পার্শ্বীয় এবং একটি উল্লম্ব সংকেত প্রদান করে। প্লাইড ঢাল স্টেশন, যা রানওয়ে স্পর্শ জোনের এক পাশে একটি "অ্যান্টেনা অ্যারে সাইটে"  রানওয়ে ০৬ এর জন্যও পাওয়া যায়।
গন্তব্য
.
২০১৪ এশিয়ান গেমসে বাংলাদেশ
দক্ষিণ কোরিয়ার ইনছনে ১৯ সেপ্টেম্বর থেকে ৪ অক্টোবর, ২০১৪ তারিখ পর্যন্ত ২০১৪ এশিয়ান গেমসে বাংলাদেশ দল অংশ নেয়। সর্বমোট ১৩৭জন ক্রীড়াবিদ ১৪টি ক্রীড়ায় প্রতিদ্বন্দ্বিতা করেন।
পুরুষ দল
বাংলাদেশ জাতীয় ক্রিকেট দলের সকল খেলোয়াড়ই ২০১৪ সালের এশিয়ান গেমসের ক্রিকেট ক্রীড়ায় অংশ নেন। সোহাগ গাজী ও আল-আমিন হোসেন দলে অন্তর্ভুক্ত হলেও সেপ্টেম্বর, ২০১৪ সালে তাদের বিরুদ্ধে অবৈধভাবে বোলিংয়ের অভিযোগ উত্থাপিত হওয়ার প্রেক্ষিতে সাকিব আল হাসান ও রুবেল হোসেনকে স্থলাভিষিক্ত করা হয়।
আলেকজান্দ্রা এলবাকান
থাম্ব|2010 সালে হার্ভার্ড বিশ্ববিদ্যালয়ে এলবাকান আলেকজান্দ্রা আসানভনা এলবাকান একটি কাজাখস্তানি গ্র্যাজুয়েট ছাত্র, কম্পিউটার প্রোগ্রামার, ইন্টারনেট পাইরেট, এবং সাই-হাব সাইটটির সৃষ্টিকর্তা। ২০১৬ সালে ন্যাচার জার্নাল তাকে বিজ্ঞানের ইতিহাসের দশজন সবচেয়ে গুরুত্বপূর্ণ ব্যক্তিত্বের একজন ঘোষণা করে, আর্স টেকনিকা তাকে আ্যারণ সুয়্যার্টস এর সাথে তুলনা করে, এবং নিউইয়র্ক টাইমস তাকে এডওয়ার্ড স্নোডেনের সাথে তুলনা করেছে।
এলবাকান এবং সাই-হাব ২০১৭ সালে আবার একটি মামলায় যুক্ত হন, এই সময় আমেরিকান কেমিক্যাল সোসাইটির সাথে। এসিএস কপিরাইট লঙ্ঘন, অবদানকারী কপিরাইট লঙ্ঘন, ট্রেডমার্ক জালিয়াতি, ট্রেডমার্ক লঙ্ঘন এবং রূপান্তর করার জন্য মামলা দায় করে। সেই বছরই, আদালত এসিএসের পক্ষে শাসিত হয় এবং সাই-হাবকে $ ৪,৮০০,০০০ জরিমানা করে
গেটরাইট
গেটরাইট হলো একটি ডাউনলোড ম্যানেজার যেটি মাইকেল বারফোর্ড তৈরি করেন। বারফোর্ড'স কোম্পানি এবং হেডলাইট সফটওয়্যার ১৯৯৭ সালে সর্বপ্রথম এই প্রোগ্রামটি প্রকাশ করে। এই প্রোগ্রামটি যেসময় বাজারে আসে তখন এর অন্যতম একটি বৈশিষ্ট্য ছিলো ডাউনলোড বিঘ্নিত ফাইলগুলোকে পুনরায় ডাউনলোড করার সুবিধা।
বৈশিষ্ট্য
গেটরাইট এর সাহায্যে কোনো ফাইল একবার থামিয়ে দিয়ে আবার পুনরায় ডাউনলোড করা যায়, ডাউনলোড এর গতি বাড়ানোর জন্য এটি বিভিন্ন সার্ভার থেকে ফাইল ডাউনলোড করে থাকে,ডাউনলোড থামানো বা পুনরায় শুরু করার সময়সূচি কিংবা কোনো ফাইল ডাউনলোড শেষ হওয়ার পর সয়ংক্রিয় ভাবে ইন্টারনেট সংযোগ বন্ধ করে দেওয়ার সুবিধা এতে রয়েছে । মাইক্রোসফট এর ইন্টারনেট এক্সপ্লোরার,মজিলা এবং ফ্লাশ গেট এর সাথে এটি সহজেই যুক্ত হয়ে কাজ করতে পারে।
এটি বিট টোরেন্ট,মেটালিঙ্ক,পোডকাস্ট ইত্যাদি হতে ডাউনলোড করার সুবিধা দিয়ে থাকে। এর পাশাপাশি এতে এমডি ৫ ভেরিফিকেশন এবং চেকসাম সুবিধা যুক্ত রয়েছে।
বাজারের বিভিন্ন সংস্করন
ভারশন ৬ তে স্ট্যান্ডার্ড এবং প্রো এই দুই ধরনের লাইসেন্স এর সুবিধা রয়েছে।যেখানে "স্ট্যান্ডার্ড"  হলো পূর্ববর্তী ভারশনের একটি প্রতিরূপ, তেমনি প্রো তে কিছু নতুন সুবিধা রয়েছে যেমন: আপলোডের সীমা, কাজ করার জন্য প্রোগ্রামিং স্ক্রিপ্ট ব্যবহার করা, ওয়েব সার্ভার এর সুবিধা, এবং যখন দুই এর অধিক কম্পিউটার কিংবা নেটওয়ার্ক ব্যবহার করা হয় তখন প্রক্সি কিংবা ক্লায়েন্ট সার্ভার ব্যবহার করার সুবিধা এই সফটওয়্যার দিয়ে থাকে।